Vachta trojlistá

Vachta trojlistá (Menyanthes trifoliata) je druh trvalej rastliny a jediný zástupca rodu vachta (Menyanthes).

Opis
Rastie v kyslých a na živiny chudobných pôdach. Ide o svetlomilnú rastlinu rastúcu na slatiniskách, rašeliniskách a ďalších vodných biotopoch v Ázii, Európe a Severnej Amerike, až do výšky  Na území Slovenska je jej výskyt nepravidelný a vzácny, chýba hlavne v teplých oblastiach. Vytvára súvislé porasty.

Rozmnožuje sa vegetatívne aj semenami (s pomocou vtákov). Patrí medzi pionierske helofyty. Pestuje sa ako okrasná rastlina v záhradných jazierkach.

Je vysoká 15 až 30 cm. Má sympodiálny plazivý podzemok s adventívnymi koreňmi a trojpočetnými listami 3 až 7 cm dlhých na spoločnej stopke dlhej 5 cm. Kvitne strapcovitým súkvetím s bielymi kvetmi dlhými 7 až 20 cm na bezlistej stonke. Je hladká.

Ľudovo sa nazýva aj ako trojlistník horký, trojan vodný, vodná ďatelina.

Liečivé účinky 
Obsahuje triterpény s protizápalovými účinkami. Obsahuje aj iridoidy, flavonoidy, triterpénne saponíny, lignany, fenolické kyseliny, kumaríny a sacharidy. Farmaceutická štúdia preukázala, že vývar z koreňa má u myší ochranný účinok proti akútnemu poškodeniu obličiek.

Má horkú chuť a využíva sa pri liečbe tráviacich problémov. Ako liečivá rastlina sa používa od stredoveku. Používa sa aj v likérnictve.

Referencie

Iné projekty 

Vachtovité
Najmenej ohrozené druhy
Rastliny európskeho významu
Rastliny s bielymi kvetmi
Flóra na Slovensku
Liečivé rastliny
Zákonom chránené rastliny na Slovensku